་མེད་ཀྱིས་དབུ་བརྒྱན་པར་གྱུར། མཆོད་པ་རྣམས་ཧྲཱིཿབཛྲ་ཀྲོ་དྷ་ཧ་ཡ་
ཤྲཱི་བ་ཧུ་ལུ་ཧུ་ལུ་ཧཱུཾ་ཕཊ། ཅེས་པས་བགེགས་བསྐྲད། སྭ་བྷཱ་ཝས་སྦྱངས། སྟོང་པའི་
ངང་ལས་ཧཱུྃ་ལས་རིན་པོ་ཆེའི་སྣོང་ཡངས་ཤིང་རྒྱ་ཆེ་བ་རྣམས་ཀྱི་ནང་དུ། ཨོཾ་འོད་
དུ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་མཆོད་ཡོན། ཞབས་བསིལ། མེ་ཏོག །
བདུག་སྤོས། མར་མེ། དྲི། ཞལ་ཟས་རོལ་མོ་ལ་སོགས་པ་རྣམས་དྭངས་ཤིང་ཐོགས་
610

པ་མེད་པ་ནམ་མཁའ་དང་མཉམ་པ་ཟག་པ་མེད་པའི་བདེ་བ་ཁྱད་པར་ཅན་བསྐྱེད་
པར་གྱུར།
ཨོཾ་ཨགྷཾ། པཱ་ཏྱཾ། པུཥྤ། དྷུ་པེ། ཨཱ་ལོ་ཀེ། གནྟེ། ནཻ་ཝི་ཏྱ། ཤཔྟ་ཨཱཿཧཱུཾ། གིས་
བྱིན་གྱིས་བརླབས། ཨོཾ་སརྦ་ཏ་ཐཱ་ག་ཏ་ཨཱརྱ་ལོ་ཀེ་ཤྭ་ར་ས་པ་རི་ཝཱ་ར་ཨཉྙཾ། ཞེས་
སོགས་ཀྱིས་མཆོད། སྐྱོན་གྱིས་མ་གོས། ཞེས་སོགས་ཤློ་ཀ་གཅིག་གིས་བསྟོད། རང་
གི་ཐུགས་ཀའི་ཏིང་ངེ་འཛིན་སེམས་དཔའི་མཐའ་སྐོར་དུ་གཟུངས་ཀྱིས་བསྐོར་བའི་
ཡིག་འབྲུ་རྣམས་ལས་འོད་ཟེར་འཕྲོས་འདུས་དོན་གཉིས་བྱས་འཁྱེར་སོ་གསུམ་གྱི་་་་
རྣལ་འབྱོར་དང་ལྡན་པས། ན་མོ་རཏྣ་ཏྲ་ཡཱ་ཡ། ན་མཿཨཱརྱ་ཛྙཱ་ན་སཱ་ག་ར། བཻ་རོ་
ཙ་ན། བྷཱུ་ཧ་རཱ་ཛཱ་ཡ། ཏ་ཐཱ་ག་ཏཱ་ཡ། ཨརྷ་ཧེ། སཾ་མྱཀ་སཾ་བུདྡྷ་ཡ། ན་མཿསརྦ་ཏ་
ཐཱ་ག་ཏེ་བྷྱོཿ། ཨརྷ་ཏེ་བྷྱཿསཾ་མྱཀ་སཾ་བུདྡྷེ་བྷྱ། ན་མཿཨཱརྱ་ཨ་ཝ་ལོ་ཀི་ཏེ་ཤྭ་རཱ་ཡ།
བོ་དྷི་སཏྭཱ་ཡ། མཧཱ་ས་ཏྭ་ཡ། མཧཱ་ཀཱ་རུ་ཎི་ཀཱ་ཡ། ཏདྱ་ཐཱ། ཨོཾ་དྷ་ར་དྷ་ར། དྷི་རི་
དྷི་རི། དྷུ་རུ་དྷུ་རུ། ཨི་ཊྚེ་ཝ་ཊྚེ། ཙ་ལེ་ཙ་ལེ། པྲ་ཙ་ལེ་པྲ་ཙ་ལེ། ཀུ་སུ་མེ་ཀུ་སུ་མ་
ཝ་རེ། ཨི་ལི་མི་ལི་ཙི་ཏི་ཛྭ་ལ། ཨ་པ་ན་ཡེ་སྭཱཧཱ། ཞེས་གཟུགས་རྒྱས་བསྡུས་ཅི་
རིགས་བརྒྱ་རྩ་བརྒྱད་བཟླས་ནས། དགེ་བ་འདི་ཡིས་མྱུར་དུ་བདག _ །ཅེས་སོགས་
དགེ་བ་བསྔོའོ། །
དེ་ནས་བུམ་བསྐྱེད་ནི། བུམ་པ་ཁ་རྒྱན་མགུལ་ཆིངས་ནང་རྫས་སོགས། ཕུན་
སུམ་ཚོགས་པར་བྱས་པ་གཉིས་སམ་གཅིག་ཧྲཱིཿབཛྲ་ཏ་ཀྲྀཏ་ཀྱིས་བསངས་ཤཱུནྱ་ཏཱས་་་
སྦྱངས། སྟོང་པའི་ངང་ལས་བཾ་ལས་བྱུང་བའི་རིན་པོ་ཆེའི་བུམ་པ་དཀར་པོ་ལྟོ་བ་ཆེ་
བ། མགྲིན་པ་རིང་བ། མཆུ་འཕྱང་པ་ལ་སོགས་པ་མཚན་ཉིད་ཐམས་ཅད་དང་
ལྡན་པར་གྱུར། ། ཨོཾ་ཏཱསྟེ་ཏཱསྟེ་མ་ཧཱ་ཏཱསྟེ་ཡེ་སྭཱཧཱ། ལྷའི་ཆུ་བོ་གངྒཱ་དང་བུམ་པའི་ཆུ་
དབྱེར་མི་ཕྱེད་པར་གྱུར་པའི་སྟེང་དུ། པཾ་ལས་པདྨ་འདབ་མ་བརྒྱད་པའི་ལྟེ་བར་ཨ་
ལས་ཟླ་བའི་དཀྱིལ་འཁོར། ཏདྱ་ཐཱ། ཨོཾ་དྷ་ར་ཞེས་པ་ནས་སྭཱཧཱ། ཞེས་པའི་སྔགས་
ཀྱི་གདངས་ཀྱི་རྣམ་པ་ནམ་མཁའ་ལ་གྲག་པར་གྱུར། ཟླ་བའི་སྟེང་དུ་སྔགས་ཀྱི་
611

གདངས་ཀྱི་རྣམ་པ་ནམ་མཁའ་ལ་གྲག་པ་དེ་ཤིན་ཏུ་དག་པའི་དངུལ་ཆུ་ཞེས་པ་
ནས། ལྷའི་སྐུ་དང་བཅས་པའི་འོད་ཟེར་སླར་ལོག་ནས་ཟླ་བའི་དཀྱིལ་འཁོར་ཕྱག་
མཚན་སྔགས་དང་བཅས་པ་ལ་ཞུགས་པ་ལས་འཕགས་པ་སྤྱན་རས་གཟིགས་དབང་
ཕྱུག །ཅེས་པ་ནས། སེམས་དཔའ་གསུམ་གྱི་བདག་ཉིད་ཅན་དུ་གྱུར།
བུམ་པ་གཉིས་ཡོད་ན་ལས་བུམ་དང༌། གཅིག་ཡིན་ན་གཙོ་བོའི་མདུན་དུ། ཧྲཱིཿ
ལས་ཁྲོ་རྒྱལ་རྟ་མགྲིན་སྐུ་མདོག་དམར་པོ་ཞལ་གཅིག་པ་མཆེ་བ་གཙིགས་ཤིང་སྤྱན་་
གསུམ་པ། དབུ་སྐྲ་ཁམ་ནག་གྱེན་དུ་འབར་བའི་ཁྲོད་ནས་རྟ་མགོ་ལྗང་ནག་རྟ་སྐད་
འཚེར་བ། ཕྱག་གཉིས་ཀྱི་གཡས་པདྨས་མཚན་པའི་དབྱུག་ཐོ་འཕྱར་ཞིང་། གཡོན་
ཐུགས་ཀར་སྡིགས་མཛུབ་མཛད་པ། ཐོད་པ་སྐམ་རློན་དང་སྦྲུལ་གྱིས་བརྒྱན་ཅིང་།
སྟག་གི་པགས་པའི་ཤམ་ཐབས་ཅན།
གཡོན་བརྐྱངས་ཀྱིས་མེ་དཔུང་འབར་བའི་
དབུས་ན་བཞུགས་པ་གཙོ་འཁོར་རྣམས་ཀྱི་སྤྱི་བོར་ཨོཾ་ལས་འཁོར་ལོ་དཀར་པོའི་ལྟེ་་
བར་ཨོཾ་གྱིས་མཚན་པ། ཞེས་པ་ནས་བསྟོད་པའི་བར་བདག་བསྐྱེད་ཇི་ལྟ་བ་བཞིན་
བྱ། བཟླས་པའི་ཚེ། བུམ་ནང་གི་ལྷའི་ཐུགས་ཀའི་ས་བོན་ལས་འོད་ཟེར་འཕྲོས་
སྣོད་བཅུད་སྦྱོང་བ་དང་། སངས་རྒྱས་བྱང་སེམས་ཐམས་ཅད་མཆོད་པས་མཉེས་
པར་བྱས་ནས། དེ་རྣམས་ཀྱི་བྱིན་རླབས་ཐམས་ཅད་སྤྱན་དྲངས་བུམ་ཆུ་ལ་ཐིམ་
ཞིང་། བུམ་ནང་གི་ལྷའི་སྐུ་དང་སྔགས་འཕྲེང་ལས་ཀྱང་ཉེས་པ་དང་སྡིག་སྒྲིབ་སེལ་
བའི་བདུད་རྩི་བབས་པ་བུམ་ཆུ་དང་རོ་གཅིག་ཏུ་གྱུར་པར་བསམས་ལ་གཟུངས་་་་་་་
རིང་ཐུང་ཅི་རིགས་དང་། རྟ་མགྲིན་གྱི་སྙིང་པོ་བརྒྱ་རྩ་བརྒྱད་བཟླ། ཡི་གེ་གསུམ་
ཡང་བཟླ་ཞིང་མཆོད་ཡོན་ཕུལ། རྒྱས་པར་སྤྲོ་ན་གཏོར་མ་དང་མཆོད་བསྟོད་མདོར་
བསྡུས་བྱས་ནས། བཟོད་པར་གསོལ་ཏེ། ཡེ་ཤེས་པ་རང་བཞིན་གྱི་གནས་སུ་
གཤེགས། དམ་ཚིག་པ་ཞུ། བུམ་པའི་ཆུ་དང་རོ་གཅིག་ཏུ་གྱུར་པར་བསམས་ལ་
དགེ་བ་བསྔོ། །
3
དེ་ནས་མདུན་བསྐྱེད་ནི་མདུན་དུ་རས་བྲིས་སམ། རྡུལ་ཚོན་གྱི་དཀྱིལ་འཁོར་
612

རྒྱས་པའམ། མདོར་བསྡུ་ན་མཎྜལ་གྱི་སྟེང་དུ་པདྨ་འདབ་བརྒྱད་ལྟ་བར་ཚོན་སྤུངས་
དང་བཅས་པ། རྡུལ་ཚོན་ནམ་མེ་ཏོག་ཅི་རིགས་པ་འགོད། མཐའ་མཆོད་པས་
བདག་བསྐྱེད་བཞིན་དུ་མཆོད་པ་བྱིན་གྱིས་བརླབས། ལས་སྔགས་ཀྱིས་
བསྐོར།
བསངས། སྭ་བྷཱ་ཝས་སྟོང་པར་སྦྱངས། སྟོང་པའི་ངང་ལས་རང་གི་མདུན་དུ་རིན་
པོ་ཆེ་དུ་མ་ལས་བྱས་པའི་ས་གཞི་གསེར་གྱི་བྱེ་མ་བདལ་བར་གྱུར།
སྟེང་དུ་བླ་བྲེ་ཡང་སྐད་ཅིག་གིས་བྱུང་བར་གྱུར།
ཅེས་པ་ནས།
ཅེས་པའི་བར་བདག་བསྐྱེད་
བཞིན་བྱ། ཏདྱ་ཐཱ། ཨོཾ་དྷ་ར་ཞེས་པ་ནས་སྭཱཧཱ། ཞེས་པའི་སྔགས་ཀྱི་གདངས་ཀྱི་
རྣམ་པ་ནམ་མཁའ་ལ་གྲག་པར་གྱུར། ཟླ་བའི་སྟེང་དུ་སྔགས་ཀྱི་གདངས་ཀྱི་རྣམ་པ་
ནམ་མཁའ་ལ་གྲག་པ་དེ་ཤིན་ཏུ་དག་པའི་དངུལ་ཆུ་གསེར་གྱི་བྱེ་མ་ལ།
ཞེས་པ་
ནས། རང་གི་སེམས་ཟླ་བའི་དཀྱིལ་འཁོར་དང་ཕྱག་མཚན་སྔགས་དང་བཅས་པ་ལ་
ཞུགས་པ་ལས་དབུས་སུ་དྲིན་ཅན་རྩ་བའི་བླ་མ་དང་དབྱེར་མེད་པའི་འཕགས་པ་་་་་་
སྤྱན་རས་གཟིགས་དབང་ཕྱུག །ཅེས་པ་ནས། སེམས་དཔའ་གསུམ་གྱི་བདག་ཉིད་
ཅན་དུ་གྱུར།
ཕྱོགས་བཞིའི་པད་འདབ་ལ་ཤར་དུ་ཧཱུཾ་ལས་མི་བསྐྱོད་པ་སྔོན་པོ་ས་གནོན་
མཉམ་གཞག་ཅན། ལྷོར་ཏཱཾ་ལས་རིན་འབྱུང་སེར་པོ་མཆོག་སྦྱིན་མཉམ་གཞག་ཅན།
ནུབ་ཏུ་ཨོཾ་ལས་རྣམ་སྣང་དཀར་པོ་བྱང་ཆུབ་མཆོག་གི་ཕྱག་རྒྱ་ཅན། བྱང་དུ་ཨཿ
ལས་དོན་གྲུབ་ལྗང་གུ་སྐྱབས་སྦྱིན་མཉམ་གཞག་གི་ཕྱག་རྒྱ་ཅན། ལྷ་ཐམས་ཅད་ཀྱི་
སྤྱི་བོར་ཨོ་ལས་འཁོར་ལོ་དཀར་པོའི་ལྟེ་བར་ཨོཾ་གྱིས་མཚན་པ། ཞེས་པ་ནས་དབང་
བསྐུར་རྒྱས་བཏབ་མཆོད་པའི་བར་བདག་བསྐྱེད་ཇི་ལྟ་བ་བཞིན་དང་། ཅུང་ཟད་
རྒྱས་པར་སྤྲོ་ན་མཆོད་འཕྲེང་ཚིགས་བཅད་སྔགས་དང་བཅས་པ་སྤྲོས་པས་ཆོག་གོ །
དེ་ནས་རང་གི་སྤྱི་བོར་པད་ཟླའི་སྟེང་དུ་དགེ་སློང་མ་དཔལ་མོ་རབ་བྱུང་གི་རྟགས་་་
ཅན་ཐལ་མོ་སྦྱར་བས་དོ་ཆེན་བསྟོད་པའི་གྲོགས་མཛད་པར་བསམས་ཏེ། ཨོཾ་འཇིག་
རྟེན་མགོན་པོ་ལ་ཕྱག་འཚལ་ལོ། འཇིག་རྟེན་བླ་མ་སྲིད་པ་གསུམ་གྱིས་བསྟོད་པ་པོ།།
613

ལྷ་ཡི་གཙོ་བོ་བདུད་དང་ཚངས་པས་བསྟོད་པ་པོ།
་བསྟོད་པ་པོ། །ཐུབ་པའི་རྒྱལ་མཆོག་བསྟོད་
ནས་གྲུབ་པར་མཛད་པ་པོ། །འཇིག་རྟེན་གསུམ་གྱི་མགོན་པོ་མཆོག་ལ་ཕྱག་འཚལ་
ལོ། །བདེ་གཤེགས་དཔག་མེད་སྐུ་སྟེ་སྐུ་བཟང་འཛིན་པ་པོ། །བདེ་གཤེགས་སྣང་
།ཕྱག་གཡས་མཆོག་སྦྱིན་ཡི་དྭགས་བཀྲེས་
མཐའ་ཡས་ཀྱི་དབུ་རྒྱན་གསོལ་བ་པོ།
སྐོམ་སེལ་པ་པོ། །ཕྱག་གཡོན་གསེར་གྱི་པདྨས་རྣམ་པར་བརྒྱན་པ་པོ། །དྲི་ཞིམ་རལ་
པའི་ཕྲེང་བ་དམར་སེར་འཁྱུག་པ་པོ། །ཞལ་རས་རྒྱས་པ་ཟླ་བ་ལྟ་བུར་མཛེས་པ་པོ། །
སྤྱན་གྱི་པདྨ་མཆོག་ཏུ་བཟང་ཞིང་ཡངས་པ་པོ། །ཁ་བ་དུང་ལྟར་རྣམ་དཀར་དྲི་ངད་
ལྡང་བ་པོ། །དྲི་མེད་འོད་ཆགས་མུ་ཏིག་ཚོམ་བུ་འཛིན་པ་པོ། །མཛེས་པའི་འོད་
ཟེར་སྐྱ་རེངས་དམར་པོས་བརྒྱན་པ་པོ། །པདྨའི་མཚོ་ལྟར་ཕྱག་ནི་དངར་བར་བྱས་
།སྟོན་ཀའི་སྤྲིན་གྱི་མདོག་དང་ལྡན་ཅིང་གཞོན་པ་པོ། །རིན་ཆེན་མང་བོས་
པ་པོ།
དཔུང་བ་གཉིས་ནི་བརྒྱན་པ་བོ། ལོ་མའི་མཆོག་ལྟར་ཕྱག་མཐིལ་འཇམ་ཞིང་གཞོན་
པ་པོ། །རི་དྭགས་ལྤགས་པས་ནུ་མ་གཡོན་པ་དཀབ་པ་པོ། །སྙན་ཆ་གདུ་བུས་སྒེག་
ཅིང་རྒྱན་རྣམས་འཆང་བ་པོ། །དྲི་མ་མེད་པ་པདྨའི་མཆོག་ལ་གནས་པ་པོ། །ལྟེ་
བའི་ངོས་ནི་པདྨའི་འདབ་ལྟར་འཇམ་པ་པོ། །གསེར་གྱི་སྐ་རགས་མཆོག་ལ་ནོར་
བུས་སྤྲས་པ་པོ། །སྟ་ཟུར་དཀྲིས་པའི་རས་བཟང་ཤམ་ཐབས་འཛིན་པ་པོ།
།ཐུབ་
པའི་མཁྱེན་མཆོག་མཚོ་ཆེན་ཕ་རོལ་ཕྱིན་པ་པོ། །མཆོག་བརྙེས་བསོད་ནམས་མང་
པོས་ཉེ་བར་བསགས་པ་པོ། །རྟག་ཏུ་བདེ་བའི་འབྱུང་གནས་རྒ་ནད་སེལ་བ་པོ། །
གསུམ་མཐར་མཛད་ཅིང་མཁའ་སྤྱོད་སྤྱོད་པ་སྟོན་པ་པོ། །ལུས་ཅན་མཆོག་སྟེ་
བདུད་དཔུང་འཁྲུགས་ལས་རྒྱལ་བ་པོ། །གསེར་གྱི་རྐང་གདུབ་སྒྲ་ཡིས་ཞབས་ཡིད་
འོང་བ་པོ། །ཚངས་པའི་གནས་པ་བཞི་ཡིས་དབེན་པར་མཛད་པ་པོ། །ངང་པའི་
འགྲོས་འདྲ་གླང་ཆེན་དྲེགས་ལྟར་གཤེགས་པ་པོ། །ཡོངས་རྫོགས་ཉེ་བར་བསགས་
ཤིང་བསྟན་པ་གཉེར་པ་པོ། །འོ་མའི་མཚོ་དང་ཆུ་ཡི་མཚོ་ལས་བསྒྲལ་བ་པོ། །གང་
ཞིག་རྟག་ཏུ་ཐོ་རངས་ལངས་ནས་གུས་པ་ཡིས། །སྤྱན་རས་གཟིགས་ཀྱི་དབང་པོ་
614

ཡིད་ལ་སེམས་བྱེད་ཅིང་།
།བསྟོད་པའི་མཆོག་འདི་དག་ཅིང་གསལ་བར་བསྟོད་
བྱེད་ན།
།དེ་ནི་སྐྱེས་པའམ་ནི་བུད་མེད་ཡིན་ཀྱང་རུང་། །སྐྱེ་བ་འདི་འམ་མ་འོངས་
སྐྱེ་བ་ཐམས་ཅད་དུ།
།འཇིག་རྟེན་འཇིག་རྟེན་ལས་འདས་དགོས་པ་ཀུན་འགྲུབ་
འགྱུར། ཞེས་ལན་ཉེར་གཅིག་གིས་བསྟོད།
འདོད་བྱའི་དོན་ལ་སྨོན་ལམ་རྣམ་པར་དག་པ་གདབ་ཅིང་། གཏོར་མ་འབུལ་
ན་བསང་སྦྱངས་བདུད་རྩིའི་རྒྱ་མཚོ་ཆེན་པོར་གྱུར་པར་བསམས་ཏེ།
ཨོཾ་ཨཱཿཧཱུྃ།
ལན་གསུམ་གྱིས་བྱིན་གྱིས་བརླབས། སྔར་གྱི་མཆོད་སྔགས་ལ། ས་པ་རི་ཝཱ་ར་བ་ལིཾ་
ཏ་པྲ་ཏཱཙྪ་ཡེ་སྭཱཧཱ། བཏགས་པ་གསུམ་མམ་བདུན་གྱིས། ཐུགས་རྗེ་ཆེན་པོའི་ལྷ་
ཚོགས་ལ་ཕུལ། གཉིས་པ། མཁའ་འགྲོ་ཆོས་སྐྱོང་བསྲུང་མའི་ཚོགས་ལ་ཨ་ཀཱ་རོས་
འབུལ། གསུམ་པ། གནས་བདག་གཞི་བདག་རྣམས་ལ། སམྦྷ་རས་ཕུལ་ནས་
འཕྲིན་ལས་འཆོལ། མཇུག་ཏུ། དགེ་བ་འདི་ཡིས་མྱུར་དུ་བདག །སྤྱན་རས་
གཟིགས་དབང་འགྲུབ་གྱུར་ནས། འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་
།དེ་ཡི་
འགོད་པར་ཤོག །བདག་གིས་དགེ་བའི་ལས་རྣམས་འདི་དག་གིས། །འཇིག་རྟེན་
འདིར་ནི་མྱུར་དུ་སངས་རྒྱས་ཤོག །འགྲོ་ལ་ཕན་ཕྱིར་ཆོས་ཀྱང་སྟོན་བགྱིད་ཅིང་། །
སེམས་ཅན་སྡུག་བསྔལ་མང་པོས་གཟིར་ལས་སྒྲོལ།
།ཅེས་སོགས་རང་གཞན་ལ་
གནས་སྐབས་དང་མཐར་ཐུག་ཏུ་ཕན་བདེ་འབྱུང་བའི་བསྔོ་བ་སྨོན་ལམ་བཀྲ་ཤིས་་་
ཀྱིས་བརྒྱན་པ་བྱའོ། ། ཐུན་མཚམས་སུའང་འཁྱེར་སོ་གསུམ་དང་རོལ་པ་གསུམ་ལ་
སོགས་པའི་རྣལ་འབྱོར་གྱིས་དལ་འབྱོར་ཐོབ་པ་དོན་དང་ལྡན་པར་བྱའོ། །
སྨྲས་པ། དུང་ལྟར་དཀར་བའི་ཀཻ་ལ་ཤས་བསྐོར་ཀྱང་། །རྨོངས་པའི་མུན་
ཚོགས་ཁྲིགས་པའི་བྱང་ཕྱོགས་འདིར། །ཐུགས་རྗེའི་འོད་དཀར་གསལ་བས་ཕན་
བདེ་ཡི། །ཀུནྡའི་ཚལ་རབ་རྒྱས་མཛད་འཕགས་པའི་མཚོག །གཅིག་ལྷག་ཕྱོགས་ཀྱི་
ཞལ་ཅན་སྒྲུབ་པའི་ཐབས། །རྒྱུ་སྐར་དབུས་ན་ཉ་རྒྱས་དབང་པོ་ལྟར། །ཟས་གཙང་
སྲས་ཀྱི་བྱ་སྤྱོད་རྒྱུད་རྣམས་སུ། །གསུངས་པ་ཇི་བཞིན་མ་འདྲེས་གསལ་བར་བཀོད། །
615

དེ་ལས་འོངས་པའི་དགེ་ཚོགས་ཚིག་མདའི་ལམ། །འགོག་པ་དེ་ཡང་ནམ་མཁའི་
མཐའ་ཀླས་པའི། །མ་གྱུར་འགྲོ་རྣམས་གདུང་བའི་མིང་བྲལ་བ། །བདེ་བ་ཅན་དུ་
འཇུག་པའི་རྒྱུར་གྱུར་ཅིག །ཅེས་འཕགས་པ་ཞལ་བཅུ་གཅིག་པའི་
བར་གནས་པ་ཇི་ལྟར་བྱ་བའི་ཚུལ་འདི་ཡང་དོན་གཉེར་ཅན་མང་པོས་བསྐུལ་བའི་་
གཅིག་པའི་སྒྲུབ་ཐབས་སྨྱུང་
ངོར་བྱ་བའི་རྒྱུད་དོན་ཡོད་ཞགས་པ་དང་།
།ཞལ་བཅུ་གཅིག་པའི་རྒྱུད་ནས་
གསུངས་པ་དང་། །ལུགས་འདིའི་ཐོག་མའི་སྲོལ་འབྱེད་དགེ་སློང་མ་དཔལ་མོའི་རྒྱ་
གཞུང་རྣམས་ཚད་མར་བྱས། རྡོ་རྗེ་འཆང་ཆེན་པོའི་ལམ་གྱི་རིམ་པ་ནས་ཇི་ལྟར་
འབྱུང་བའི་ལེགས་པར་བཤད་པས་མཛེས་པར་བྱས་ཏེ། ཆོས་སྨྲ་བ་བློ་བཟང་ཆོས་
ཀྱི་རྒྱལ་མཚན་གྱིས་ནག་པ་ཟླ་བའི་དཀར་ཚེས་བཅོ་ལྔའི་ཉིན་དཔལ་ལྡན་འབྲས་་་་་་་
སྤུངས་ཀྱི་གཟིམས་ཆུང་ཉི་འོད་འཁྱིལ་པར་སྦྱར་བའི་ཡི་གེ་པ་ནི་དགེ་སློང་བློ་བཟང་
ཕུན་ཚོགས་སོ། །བསླུ་མེད་དཀོན་མཆོག་གསུམ་གྱི་ཐུགས་རྗེ་དང༌། །འདི་བསྒྲུབས་
ལས་བྱུང་རབ་དཀར་དགེ་བ་དེས། །སྡེ་པ་བསོད་ནམས་དབང་རྒྱལ་ཚེ་རབས་ཀུན། །
ངན་འགྲོར་མི་ལྟུང་བྱང་ཆུབ་མྱུར་ཐོབ་ཤོག །མངྒ་ལཾ།
ཨོཾ་སྭསྟི། ཕན་བདེའི་འབྱུང་གནས་རྒྱལ་བསྟན་ཡོངས་འདུའི་ལྗོན། །རབ་རྒྱས་
འགྲོ་ཀུན་ཐར་མཆོག་འབྲས་བཟང་ལ། །སྤྱོད་ཕྱིར་བཀྲ་ཤིས་ལྷུན་གྲུབ་ཆོས་གྲྭ་ཆེར། །
ཆོས་སྦྱིན་འཛད་མེད་དལ་འགྲོའི་རྒྱུན་འདི་སྤེལ། །སརྦ་ཛ་ག་ཏཾ།
616